"باجی‌لار" (Kız Kardeşler) تورکیه فیلمی‌نین یونتمنی امین آلپر بوسنیا هرزگووینادا تشکیل ائدیلن 25-جی سارای بوسنا فیلم فستیوالیندا "ان یاخشی یونتمن" سئچیله‌رک " سارای بوسنانین اوریی" موکافاتینی قازانیب.
موکافات‌لار صاحب‌لرینه اؤلکه‌نین تاریخی میللی تئاتر بیناسیندا تشکیل کئچیریلن مراسیمله تقدیم ائدیلیب.
بوسنیا هرزگووینا‌دان اولان یونتمن ائنا سندیژاروج ین "Take Me Somewhere Nice" فیلمی ان یاخشی اوزون متراژلی فیلم"، آذربایجان‌لی هلال بایدارووون  "When The Persimmons Grew"   فیلمی ایسه "ان یاخشی سندلی فیلم" موکافات‌لارینا لاییق گؤرولوب.
صربیا‌لی یونتمن استفان دژوردژویج ین "The Last Image Of Father"  فیلمی "ان یاخشی قیسا متراژلی فیلم"، باشقا بیر صربیا‌لی کارگردان نیکولا استوژانوویج‌ین "Sherbet" فیلمی ایسه "ان یاخشی اویرنجی فیلمی" سئچیلیب.
"ان یاخشی یونتمن "باجی‌لار" فیلمیله امین آلپر، "ان یاخشی آکتریسا "روندس" فیلمیندکی رولویلا ایرینی ژامبوناس، "ان یاخشی آکتیور" ایسه And Then We Danced"   فیلمیندکی رولویلا لئوان گئلباخیانی اولوب.
امین آلپر موکافات آلمانین قورور وئریجی اولدوغونو ایفاده ائده‌رک: "هامییا تشککور ائدیرم. نه واخت چاغیرسانیز، گلرم"، - دئییب.
قئید ائدک کی، موختلیف آکتیور، آکتریسا، یونتمن و یاپیمجی لاری بیر آرایا گتیرن فستیوال چرچیوه‌سینده بو ایل 270 فیلم نوماییش ائتدیریلیب.
16 آوقوستدا باشلایان فستیوال آیین 23-ده سونا چاتیب.
